**Кімге:** Ақмола облысының әкімдігіне

**Автордың есімі және лауазымы:** Жантаева Алия Айтуаровна, Зеренді ауданының мәдените және тілдерді дамыту бөлімінің бас маманы

**Мерзімі:** 15.04.2024

**АНАЛИТИКАЛЫҚ ЖАЗБА**

**Тақырыбы: Зеренді ауданындағы ономастика мәселесі**

Ономастика – республикамыздағы тіл саясатының басты бағыттарының бірі. Бүгінде ол ғылыми –практикалық, тарихи-мәдени ғана емес, сонымен қатар қоғамдық – саяси маңызға ие болып отыр.

Тәуелсіздік алғаннан кейін қызыл империяның қызыл бояуымен аты өзгерген қазақтың жер-су атауларын қайтадан бұрынғы қазақы қалпына келтіру, тарихи-географиялық атауымен қайта атау — басты мәселелердің біріне айналды. Президент Қасым-Жомарт Тоқаев Түркістанда өткен Ұлттық құрылтайда сөйлеген сөзінде ономастика саласы тарихи сана-сезімді жаңғыртудың маңызды идеологиялық құралы екеніне назар аудара келіп: «Жалпы, ономастика саласын тәртіпке келтірген жөн. Бұл шаруа кешенді және дәйекті түрде бір орталықтан атқарылуға тиіс. Ономастика бұл – ата-бабаларымызға байланысты белгілі тұлғалардың туысқандарының ісі емес. Бұл – мемлекеттің шаруасы. Осы саладағы барлық рәсімдерді іс жүзінде реттеу маңызды. Онда аймақтардың ерек­шелігімен қатар, жалпыұлттық басым­дықтар да ескерілуі керек»- деді. [1]

Еліміздің тәуелсіздік алуының арқасында ономас­тика саласында сең орнынан қозғалғандай серпіліс жасалып, бірталай іс тындырылғанын бекерге шығаруға болмайды. Елді мекендер мен көшелердің жаңа заман талабына сай келмейтін атауларының бірсыпырасы өз­гер­тіліп, қазақшаланды. Ономастика саласындағы жұмыстар Ақмола облысы Зеренді ауданында да қарқынды жүргізіліп жатыр.

Зеренді ауданы бойынша жалпы халық саны 34 578 адам [2], оның ішінде 23 824 яғни 68,8% қазақтар. Бүгінгі таңда Зеренді ауданы бойынша барлығы 22 ауылдық округтің 14-і (63,6%), 79 елді мекеннің 57 –сі (72,1%), 428 көшенің 295-і (68,9%) қайта аталды*.* Соңғы 2 жылда 7 ауыл мен 1 ауылдық округ, 20 көше қайта аталды.

Ақмола облысы бойынша идеологиялық тұрғыдан ескірген атауларды қайта атау жөніндегі 2024 жылға арналған Жол картасына сәйкес Зеренді ауданында 5 ауыл, 1 ауылдық округ және 20 көшені қайта атау жоспарланудауылы Алайда, 1-кестеге сәйкес ауылдардың ұлттық құрамын ескерсек, кейбір ауылдарда қайта атау жұмыстарын жүргізу қиынға түсуі мүмкін.

1-сурет. Зеренді ауданы бойынша идеологиялық тұрғыдан ескірген атауларды қайта атау көрсеткіші.

1-кесте. Ауылдардың ұлттық құрамы бойынша көрсеткіші

|  |  |  |  |  |  |
| --- | --- | --- | --- | --- | --- |
|  | Садовое ауылы | Молодежное ауылы | Заречное ауылы | Дороговка ауылы | Викторовка ауылы |
| Қазақтар | 413 | 317 | 211 | 40 | 555 |
| Өзге ұлт өкілдері | 144 | 130 | 95 | 76 | 438 |
| Қазақтардың пайыздық үлесі | 74,1% | 70,9% | 68,9% | **34,4%** | 55,8% |

Мысалы, 2024 жылға арналған Жол картасына сәйкес Зеренді ауданы бойынша Садовый ауылын Бақшалы ауылына, Молодежное ауылын Биік асыл ауылына, Заречное ауылын Ақсуат ауылына, Викторовка ауылын Балакөл ауылына және Дороговка ауылын Тұздыкөл ауылына қайта атауды жоспарлап отыр. Бірақ, осы бес ауылдың ішінде Дороговка ауылының ұлттық құрамына назар аударсақ, қазақтардың пайыздық үлесі тек 34,4 %, яғни өзге ұлт өкіліне қарағанда төмен. Яғни бұл ауылдың атауын қайта атау кезінде резананстық жағдайдың туу қаупі жоғары. Өйткені 2023 жылы Еленовка ауылын Самалтау ауылына қайта атау кезінде ауылдың ұлттық құрамының көрсеткішіне сәйкес *(1-қосымшаша)* қазақтар 255 (40,2%), өзге ұлт өкілі 378 (59,7%). Дәл осы ауылда қайта атау жұмыстары резананстық жағдайды тудырып, ауыл тұрғындары қарсылық танытып, ономастикалық жұмыстардың уақытша тоқтатылуына әкеліп соқты.

Сондықтан, аталған жағдайдың қайталануына жол бермей үшін Дороговка ауылында ономастика жұмыстарының жүргізілу талаптары мен мақсаттары жайында ауыл тұрғындарына түсіндіру және үгіт – насихат, сауалнамалар сияқты жұмыстарды кеңінен жүргізу қажет. Оған қоса, ономастика жұмыстарына байланысты заңнамалардағы олқылықтырдан бірқатар мәселелерді нормативтік құқықтық тұрғыдан шешу жағы күрделі күйінде қалып келеді. Сондықтан, осындай күрмеуі қиын проблемаларды арнайы жаңа заң қабылдау арқылы іске асыруға болады. Ономастика саласында жүргізіліп отырған тілдік саясат тәуелсіздікті нығайту, мемлекеттік сәйкестікті қалыптастырудағы басымдықтарлың бірі болғандықтан, бұл саладағы қордаланып қалған проблемаларды шешу үшін елімізге «Ономастика туралы» арнайы заң қажеттігі күн өткен сайын айқын сезілуде.

**Пайдаланылған дереккөздер тізімінің үлгісі**

1. [**https://egemen.kz/article/345307-onomastika-%E2%80%93-memlekettik-sharua**](https://egemen.kz/article/345307-onomastika-%E2%80%93-memlekettik-sharua)
2. [**https://stat.gov.kz/ru/industries/social-tatistics/demography/spreadsheets/**](https://stat.gov.kz/ru/industries/social-tatistics/demography/spreadsheets/)

**ҚОСЫМША**

1-кесте. 2023 жылда қайта аталған ауылдардың ұлттық құрамы бойынша көрсеткіші

|  |  |  |  |  |  |
| --- | --- | --- | --- | --- | --- |
|  | Уголки ауылы | Красиловка ауылы | Симферополь ауылы | Симферополь а/о | Еленовка ауылы |
| Қазақтар | 124 | 157 | 673 | 994 | 255 |
| Өзге ұлт өкілдері | 18 | 69 | 140 | 140 | 378 |
| Қазақтардың пайыздық үлесі | 87,3% | 69,4% | 82,7% | 87,6% | 40,2% |